钦定古今图书集成/明伦汇编/氏族典/第268卷 > 王居卿
## 钦定古今图书集成/明伦汇编/氏族典/第268卷 > 王居卿

按《宋史王居卿传》：“居卿字寿明，登州蓬莱人。以进士
至知齐州，提举夔路京东刑狱、盐铁判官，出知扬州，
改京东转运使。青州河贯城中，苦泛溢为病。居卿即
城立飞梁，上设楼橹，下建门，以时闭启，人诵其智。徙
河北路。河决曹村，居卿立软、横二埽以遏怒流，而不
与水争。朝廷赏其功，建以为都水法。召拜户部副使”，
提举市易，擢天章阁待制、河北都转运使、知秦州、太
原府，卒。